CELEX: C2004/273/56
Language: fi
Date: 2004-11-06 00:00:00
Title: Asia T-261/04: Alain Crespinet'n 21.6.2004 Euroopan yhteisöjen komissiota vastaan nostama kanne

6.11.2004   
            
            
               FI
            
            
               Euroopan unionin virallinen lehti
            
            
               C 273/28
            
         Alain Crespinet'n 21.6.2004 Euroopan yhteisöjen komissiota vastaan nostama kanne
   (Asia T-261/04)
   (2004/C 273/56)
   Oikeudenkäyntikieli: ranska
   Alain Crespinet, kotipaikka Rosièrs (Belgia), on nostanut 21.6.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat asianajajat Sébastien Orlandi, Albert Coolen, Jean-Noël Louis ja Etienne Marchal ja prosessiosoite on Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa päätöksen, jolla kantajalle annettiin etusijapisteitä vuoden 2003 ylennyskierroksella sekä päätöksen, jolla kantaja jätettiin merkitsemättä vuoden 2003 ylennyskierroksella palkkaluokkaan A5 ylennettävien virkamiesten luetteloon ja
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevassa asiassa kantaja riitauttaa nimittävän viranomaisen päätöksen, jolla kantaja jätettiin ylentämättä vuoden 2003 ylennyskierroksella palkkaluokkaan A5 sen johdosta, että kantajalle annettiin kyseisen vuoden osalta liian vähän etusijapisteitä, jotta hänellä olisi kertynyt näitä pisteitä niin paljon kuin on tarpeen, jotta hänet voitaisiin ottaa huomioon ylennystä varten.
   Vaatimuksiensa tueksi kantaja vetoaa:
   
               —
            
            
               henkilöstösääntöjen 5, 7 ja 26 artiklan rikkomiseen,
            
         
               —
            
            
               henkilöstösääntöjen 43 ja 45 artiklan ja niiden yleisten täytäntöönpanosäännösten rikkomiseen,
            
         
               —
            
            
               palkkaluokan ja viran vastaavuusperiaatteen loukkaamiseen,
            
         
               —
            
            
               uralla etenemistä koskevan periaatteen loukkaamiseen,
            
         
               —
            
            
               yhdenvertaisen kohtelun ja syrjimättömyysperiaatteen loukkaamiseen.
            
         Kantaja katsoo erityisesti, että henkilöstösääntöjen 45 artiklan soveltamiseksi annettujen yleisten täytäntöönpanosäännösten 12 artiklan 3 kohdan mukainen yhden pisteen antaminen kutakin tietyssä palkkaluokassa kulunutta vuotta kohden on hyvitys siitä ajasta, jonka ylennyskelpoinen virkamies on ollut tietyssä palkkaluokassa eikä ota huomioon virkamiesten todellisia ansioita niinä vuosina, joita arviointikertomukset koskevat.